આ મેકઅપમાં આઇ-મેકઅપને બહુ વાઇબ્રન્ટ અને કલરફુલ કરવામાં આવે છે. આંખોને આકર્ષક બનાવવા માટે આંખ પર સિલ્વર, ગોલ્ડન જેવો શાઇની મેકઅપ કરવામાં આવે છે. એ પછી બ્લૅક કલરથી આંખોની આજુબાજુ કૉન્ટુરિંગ કરવામાં આવે છે. એનાથી આંખ સ્મોકી અને આકર્ષક લાગે છે. આઇબ્રોની નીચે પણ ગોલ્ડ શેડથી હાઇલાઇટ કરવામાં આવે છે. આંખોને વધારે સ્પાર્ક લુક આપવા માટે આઇ-લિડ પર ગ્લિટર્સ લગાવવામાં આવે છે. અંતે આંખોના શેપને હાઇલાઇટ કરવા માટે લાઇનરને આંખોના ખૂણાની થોડી બહાર કરવામાં આવે છે જેનાથી એનો શેપ વિન્ગ જેવો થઈ જાય અને શાઇનિંગ માટે થોડું ગ્લિટર લગાવવામાં આવે છે. તમે તમારી આંખને હજી આકર્ષક બનાવવા માટે ફેક આઇલૅશેસ પણ લગાવી શકો છો.